《康熙戊戍六月朔奉命册封琉球述怀三首 其三》
清代·徐葆光

家贫如屋败，榱桷强撑拄。大者既就挠，薄弱成何补。

瘦妻岂云既，乃委持门户。二女皆获归，纫缉良辛苦。

相见且欢喜，谪怨茹不吐。佳儿得嘉耦，此日来归祖。

新妇前致辞，阶前彩双舞。不觉爱怜生，拭泪成姁语。

水清石累累，此事自前古。至家不成归，离绪还缕缕。

作者简介：（?—1723）江苏长洲人，字亮直。康熙五十一年进士，授编修。琉球国王嗣位，充册封副使。后乞假归，著《中山传信录》，记琉球风情。工诗古文。有《二友斋文集》、《海舶集》。